Põhja-Järva Kool

1. septembri avaaktus
2025-09-01 09:00 - 11:00 (Europe/Tallinn) | Albu kool
Kool algab taas. Ootame õpilasi ja lapsevanemaid 1. septembril kell 9.00 Albu kooli avaaktusele, et alustada üheskoos uut õppeaastat.

Uue õppeaasta avaaktus Aravete õppekohas
2025-09-01 12:00 - 13:30 | Aravete kool

Reipalt koolipinki
2025-09-02 08:30 - 12:00 | Albu kool
Reipalt koolipinki lõimitud õppega maastikumäng “Eesti Raamatu Aasta”
8.30 tervitus ja meeskondade rivistumine
9.00 start punktidesse
11.30 piknik
12.00 buss koju; 12.10 auto koju, alustab Sääsküla suunas
Riietus: sportlik, kihiline ja vastavalt ilmastikule, jalad võivad saada muru sees märjaks.

Reipalt koolipinki
2025-09-02 08:40 - 12:30 | Aravete kool
Alustame uut õppeaastat põnevate tegevustega.
Reipalt koolipinki algusega kell 8:40
8.40 – 9:00 soojendus ja rühmadesse jagamine
9:00 – 9:50 teate jooks
10:00 – 11:50 tegevused staadionil
11:55 lõuna
12:30 bussid koju

Meie vanavanemate lood
2025-09-12 08:20 | Albu kool
Kas tead, milliseid mänge mängisid sinu vanaema ja vanaisa, kui nad koolis käisid?
Millised olid nende lemmiktegevused või koolipäevad?
Meie vanavanematel on palju tarkust ja põnevaid mälestusi jagada!
Tulevase vanavanemate päeva puhul, kuulame reede hommikul kooli saalis meie vanavanemate lugusid.

Nunnunäitus
2025-09-15 08:30 - 2025-09-18 15:30 | Aravete kool

Järvamaa koolide kergejõustiku 4-võistlus Türil
2025-09-17
Valitud Albu kooli õpilased esindavad meie kooli koos õpetaja Brigittaga Järvamaa koolide kergejõustiku 4–võistlus Türil 17. septembril.

Lastevanemate koosolek
2025-09-17 18:00 - 19:30 | Aravete kool

Lastevanemate üldkoosolek
2025-09-18 18:00 - 20:00 | Albu kool
Lastevanemate üldkoosolek Albu koolis 18. september kell 18.00.
Ajakava
1. Eelmise aasta kokkuvõte
2. Muudatused koolitöös
3. Huvitegevus meie koolis
4. Arengukava tutvustus
5. Ülevaade hoolekogutööst
6. Klasside koosolekud
Olete väga oodatud!
Teie kohalolek ja mõtted aitavad kujundada meie laste õpikeskkonda.

Liiklusnädal
2025-09-22 08:00 - 2025-09-26 15:00 | Aravete kool

Autovabapäev
2025-09-23 08:00 - 15:30 | Aravete kool
Autovaba päev on iga aasta 22. septembril tähistatav rahvusvaheline tähtpäev, millega autovaba liikumine suunab ühiskonna tähelepanu autostumise probleemidele. Tule kooli rattaga, rulluiskudega, jalutades või isegi joostes.

Heategevuslik teatejooks-Mesikäpa jooks Paides
2025-09-23 10:30
Valitud Albu kooli õpilased esindavad meie kooli koos õpetaja Brigittaga Mesikäpa teatejooksul Paides 23. septembril.

Giidi- ja reisiklubi pärastlõunakohvik
2025-09-23 14:40 - 17:00 | Albu kool
Giidi- ja reisiklubi ootab 23. september kell 14.40 kõiki kogukonnaliikmeid ja reisihuvilisi Albu kooli mõnusat pärastlõunat veetma. Saab maiustada kohvikus ja tutvuda klubi eelmise aasta muljetega. Tule toeta oma osalemisega meie õpilaste ettevõtlikust.

Videvikujooks
2025-09-23 18:00 - 20:00 | Aravete kool
Ootame kõiki 5.-9. klassi õpilasi 23. septembril kell 18.00 Kangrumäele Videvikujooksule!

Spordinädal - Hekiringi jooksuvõistlus
2025-09-25 13:00 - 14:30 | Albu kool
Spordinädala raames toimub 25.09 kell 13.00 ülekooliline teatejooksuvõistlus.
VÕISTLUSKLASSID:
• 1.klass, 2.klass, 3.klass – 6 ringi, üks jooksja võib joosta pool ringi
• 4.klass, 5.-6.klass, 7.klass – 8 ringi, iga jooksja jookseb ühe ringi
• 8.klass, 9.klass, õpetajad/töötajad – 8 ringi, iga jooksja jookseb ühe ringi
Jooksmine toimub teatejooksu põhimõttel, teade antakse oma võistkonna järgmisele võistlejale teatepulga üleandmisel, selleks märgitud alas.
AUTASUSTAMINE: igas vanuseklassis kuulutatakse välja kõige kiirem võistkond. Iga vanuseklassi võitjale diplom, auhinnaks saab iga võistkond enda valmistatud maitsva koogi/tordi.

Järvamaa koolinoorte sügiskross Aravetel
2025-10-02 | Aravete kool

Õpetajate päev
2025-10-03

KIK õppekäik I-IV klass
2025-10-14
Toimub KIK õppekäik Tipu Looduskooli Viljandimaal I-IV klassile.

Albu kooli sünnipäevakontsert
2025-10-16 17:00 - 19:00 | Albu rahvamaja
Meie kool saab 104. aastaseks, ootame teid sünnipäevakontserdile vaatama ja kuulama toredaid etteasteid! Kontsert algab kell 17.00 Albu rahvamajas ja sünnipäeva puhul on ikka ka väike pidulaud.
Head õpilased, tunnid toimuvad tavapärase tunniplaani järgi. Palun pane selga kooli pidulik riietus: kooli vest, valge või hele pluus, mustad või tumedad püksid/seelik.
Õpilasliini ajad täpsustuvad.

Tordivõistlus "Maitsev raamat"
2025-10-17 | Aravete kool

Ettelugemispäev
2025-10-17 08:40 - 10:30 | Aravete kool
Ootame lapsevanemaid 17. oktoobri hommikul Aravete kooli lastele ette lugema!
Andke oma osalemisest teada 13. oktoobriks oma lapse klassijuhatajale, et saaksime ajakava paremini planeerida.

Halloweeni nädal
2025-10-27 08:00 - 2025-10-31 17:00 | Aravete kool
27.10- 31.10 Halloweeni nädal, mille lõpetab 31.10 Halloweeni stiilipäev.

Kratilood Aravete kultuurimajas
2025-10-28 10:00 - 14:30 | Aravete kultuurimaja
28.10 Kratilood Aravete kultuurimajas – koolinoorte jutuvestjate konkurss.

Halloweeni pidu Albu rahvamajas
2025-10-31 18:00 - 21:00 | Albu rahvamaja
31. oktoobril kell 18.00-21.00 toimub Albu rahvamajas Albu ja Aravete koolide noortele halloweeni pidu. Pane selga põnev kostüüm ning võta kaasa midagi maitsvat ühisele snäkilauale.
Avatud on fotonurk, toimuvad mängud, DJ Egert mängib muusikat, jagatakse ka auhindasid.

Vaimse tervise seminar noortelt noortele
2025-11-03 08:20 | Albu kool
Meie kooli vaimse tervise saadikud annavad 1.-4. klassi õpilastele ülevaate vaimse tervise vitamiinidest.

Hingedenädal
2025-11-03 08:40 - 2025-11-07 15:00 | Aravete kool
03.11-07.11 Hingedenädal
5. novembril tuleb Ründo Mülts rääkima hingedeajast

08:40–09:25 1.-4. klass
09:35–10:20 5.-9. klass

4. klass Niguliste muuseumis
2025-11-04 08:00 - 15:00
04.11 4. klass Niguliste muuseumis

Etlusvõistluse "Ellen Niiduga Midrimaal" Albu kooli voor 1.-6. klass
2025-11-04 10:10 - 11:30 | Albu kool
Voor toimub eraldi ruumides kooliastmete kaupa samaaegselt. Kõik õpilased loevad peast ühe Ellen Niidu luuletuse.

Järvamaa koolide 1.-3. klassi rahvastepalli MV Paides
2025-11-06 08:00 - 17:00

7.-9. klass Tervisemuuseumis Tallinnas.
2025-11-06 08:30 - 17:00
Esmaabi ABC töötuba.
